als_Latn dik_Latn tur_Latn
Presidenti amerikan Barack Obama urdhëroi Sulmet kibernetike Stuxnet në Iran në një përpjekje për të ngadalësuar zhvillimin e një program bërthamor të vendit, bëhet e ditur sipas një raporti të gazetës The New York Times.
Times, duke cituar burime anonime, raportoi se, në ditët e para të presidencës së tij, Obama përshpejtoi sulmet e lidhura me një tentativë të nisur nga administrate e George W. Bush. Virusi Stuxnet, që thuhet se është zhvilluar nga Izraeli ose nga SHBA-ja, shpëtoi nga kompjuterët iranianë në gjysmën e vitit 2010 dhe rrezikoi kompjuterët në Internet.
Obama mendoi t’iu jepte fund sulmeve kibernetike, pasi Stuxnet nisën të kompromentonin kompjuterë të tjerë, por vendosi të vazhdonte me programin, sipas Times. Virusi Stuxnet erdhi nga një bashkim i përpjekjeve amerikane dhe izraelite për të shënjestruar programin bërthamor iranian, tha Times. Gazeta intervistoi SHBA-në, Izraelin dhe zyrtarët evropianë aktualë dhe të mëparshëm të përfshirë në planin e sulmeve kibernetike.
Stuxnet u zbulua në Korrik 2010, kur një kompani sigurie në Bjellorusi kapi virusin në kompjuterët e një klienti iranian. Konsensusi i ekspertëve të sigurisë ishte se në atë kohë Stuxnet ishte ndërtuar nga një sulmues i sofistikuar, nga një vend dhe ishte projektuar të shkatërronte diçka të madhe, siç ishte reaktori bërthamor i Iranit: Bushehr.
Obama ngriti shqetësimin se programi Stuxnet, me kodin Lojërat Olimpike, do të nxiste vende të tjera, terroristë dhe hakerë të përdornin sulme të njëjta, por konkludoi se SHBA-ja nuk kishte alternativa të tjera kundër Iranit, shkroi gazeta e njohur Times.
(Herë të lexuara: 219)
als_Latn als_Latn als_Latn als_Latn als_Latn als_Latn